钦定古今图书集成/明伦汇编/闺媛典/第254卷 > 程万铭继妻刘氏
## 钦定古今图书集成/明伦汇编/闺媛典/第254卷 > 程万铭继妻刘氏

按《安庆府志》：“刘氏，桐城程万铭继妻。前妻胡氏子曰
材。刘所生子曰棠曰乐。刘之慈材也，甚于棠。乐万铭
死，刘年二十，抚三孤成人。有仆逃，材捕而笞之，逾旬
仆死。其子讼于郡，论材抵罪。刘日夕哀号，祷于神，梦
神告之曰：‘若祖仲珍有藏金并金镮埋东阁下，天将
以授若子也’。旦日，刘率婢掘之，果得金及镮如数。遂”
用救材得释，守节逾四十年。